Spesie: C. cyminum
Heel en gemaalde komynsaad
Komyn (Cuminum cyminum) is 'n eenjarige kruidagtige plant, inheems in die Oostelike Middellandse Seegebied tot in Indië. Die sade (elkeen vervat in 'n vrug wat gedroog word) word as spesery gebruik in verskillende kulture se kookkuns, beide in heel- en gemaalde vorm.
Komynsaad is die gedroogde saad van die plant Cuminum cyminum, 'n lid van die Umbelliferae (pietersielie) familie. Die komynplant groei van 30-50 cm hoog en saad word met die hand geoes. Die skraal, kaal, vertakte stingel wat 20-30 cm lank word het 'n deursnee van 3-5 cm. Elke tak het 2-3 sytakke, en al die takke bereik dieselfde hoogte, dus het die plant 'n eenvormige kapsel. Die stam is grys gekleur of donkergroen. Die blare is 5-10 cm lank, dubbelgeveerde, met draad-agtige pamflette. Die blomme is klein, wit of pienk, en word in skerms gedra. Elke blomskerm het vyf tot sewe nawels Die vrug is langwerpig of eiervormig en 4-5 mm lank, met twee deelvruggies en 'n enkele saadjie. Komynsaad het agt rante met oliekanale. Hulle lyk soos karwysaad, synde langwerpig gevorm, in die lengte geriffel, en geelbruin van kleur, soos ook ander lede van die Umbelliferae familie bv. karwy, pietersielie en dille.
Gedroogde heel komynvrugte (of saad)
Winkelverpakking van heel en gemaalde komynsaad
Nabyskoot van vars komynsaad
↑ "Cuminum cyminum information from NPGS/GRIN". www.ars-grin.gov. Verkry op 2008-03-13.
↑ 2,0 2,1 2,2 2,3 2,4 (en) E. V. Divakara Sastry, Muthuswamy Anandaraj (2011). ""Cumin, Fennel and Fenugreek"" (PDF). Encyclopedia of Life Support Systems (EOLSS). Verkry op 29 November 2013.
↑ (en) "mericarps": Bosman, van der Merwe en Hiemstra. Tweetalige Woordeboek, Vyfde uitgawe, 1964
Ontsluit van "https://af.wikipedia.org/w/index.php?title=Komyn&oldid=1357749"
Die bladsy is laas op 27 Mei 2015 om 09:30 bygewerk.